ബോളിവുഡിലെ വമ്ബന്മാര്ക്ക് മുന്നിലും കുലുങ്ങില്ല , ലഹരിമാഫിയകളുടെ പേടിസ്വപ്നം വീണ്ടും സമീര് വാങ്കഡെ മുംബൈ : ആഡംബര കപ്പലിലെ മയക്കുമരുന്ന് പാര്ട്ടിയും, അതിലുള്പ്പെട്ട ബോളിവുഡ് സൂപ്പര് താരം ഷാരൂഖ് ഖാന്റെ മകനും വാര്ത്തയാകുമ്ബോള് അതിനോട് ചേര്ത്ത് വായിക്കാവുന്ന മറ്റൊരു പേരുണ്ട് സമീര് വാങ്കഡെ . ലഹരിമരുന്നില് ജീവിതം പുകയ്ക്കുന്ന ബോളിവുഡിന്റെ പേടിസ്വപ്നം . കഴിഞ്ഞ വര്ഷം സെപ്റ്റംബറില്, ദീപിക പദുക്കോണ്, അര്ജുന് രാംപാല്, ശ്രദ്ധ കപൂര്, സാറ അലി ഖാന് എന്നിവരുള്പ്പെടെയുള്ള താരങ്ങള്ക്ക് മയക്കുമരുന്ന് വാങ്ങുന്നതില് പങ്കുണ്ടെന്ന് ആരോപിച്ച് അന്വേഷണം നടന്നിരുന്നു. അതിനുമുമ്ബ് നടന് സുശാന്ത് സിംഗ് രാജ്പുതിന്റെ മരണവുമായി ബന്ധപ്പെട്ടും മയക്കുമരുന്ന് കേസുകള് ഉയര്ന്നിരുന്നു . കേസില് നടി റിയ ചക്രബര്ത്തി അറസ്റ്റ് ബോളിവുഡിനെ ഞെട്ടിച്ചിരുന്നു. ഈ കേസുകളില് എല്ലാം ഉയര്ന്ന് കേട്ട പേരാണ് മുംബൈയിലെ നാര്ക്കോട്ടിക്സ് കണ്ട്രോള് ബ്യൂറോയുടെ സോണല് ഡയറക്ടര് സമീര് ഡി വാങ്കഡെയുടേത് . ഇന്ത്യന് റവന്യൂ സര്വീസസിലെ 2004 ബാച്ച് ഉദ്യോഗസ്ഥനായ സമീര് ഡി വാങ്കഡെ മുംബൈയിലെ ഛത്രപതി ശിവജി ഇന്റര്നാഷണല് എയര്പോര്ട്ടില് 2007 ല് ഡെപ്യൂട്ടി കസ്റ്റംസ് കമ്മീഷണറായി നിയമിതനായി. കസ്റ്റംസ് ഓഫീസറായിരിക്കെ സിനിമാതാരങ്ങള് ഉള്പ്പെടെയുള്ള സെലിബ്രിറ്റികള്ക്ക് യാതൊരു ഇളവും നല്കാത്ത ഉദ്യോഗസ്ഥനായിരുന്നു സമീര് വാങ്കെഡെ എയര്പോര്ട്ടില് അഭിനേതാക്കളുടെ പിന്നില് ഓട്ടോഗ്രാഫുകള്ക്കായി തന്റെ ജൂനിയര് ഓഫീസര്മാര് നിരന്ന് നില്ക്കുന്നത് വാങ്കഡെയാണ് അവസാനിപ്പിച്ചത്. താരങ്ങളുടെ ലഗേജ് പരിശോധിക്കുക മാത്രമല്ല കസ്റ്റംസ് ഏരിയയില് താരങ്ങളെയും കര്ശനമായി പരിശോധനയ്ക്ക് വിധേയരാക്കി. നികുതി വെട്ടിപ്പ് നടത്തിയ 200 ഓളം പ്രമുഖര് അടക്കം 2500 ഓളം പേരെ വാങ്കഡെ നിയമത്തിനു മുന്നില് എത്തിച്ചു. സംസ്ഥാനത്തിന്റെ ചരിത്രത്തില് ആദ്യമായിരുന്നു അത്. ഖജനാവിന് രണ്ട് വര്ഷത്തിനുള്ളില് 87 കോടിയുടെ വരുമാനം അദ്ദേഹം കൂട്ടിച്ചേര്ത്തു. മുംബൈയിലെ മറ്റൊരു റെക്കോര്ഡായി മാറിയ സംഭവമാണിത് . എയര് ഇന്റലിജന്സ് യൂണിറ്റ് ഡെപ്യൂട്ടി കമ്മീഷണര്, നാഷണല് ഇന്വെസ്റ്റിഗേഷന് ഏജന്സി അഡീഷണല് എസ്പി, ഡയറക്ടറേറ്റ് ഓഫ് റവന്യൂ ഇന്റലിജന്സ് ജോയിന്റ് കമ്മീഷണര്, എന്സിബിയുടെ സോണല് ഡയറക്ടര് എന്നീ നിലകളില് അദ്ദേഹം സേവനം അനുഷ്ടിച്ചു . ഗംഗാജല് എന്ന സിനിമയില് അജയ് ദേവ്ഗണിനൊപ്പം പ്രവര്ത്തിച്ച മറാത്തി നടി ക്രാന്തി റെഡ്കറെയാണ് വാങ്കഡെയുടെ ഭാര്യ.